แบงก์ยืนยันสินเชื่อบ้านเริ่มโตเพิ่มขึ้น
ธนาคารกสิกรไทย คาดปีหน้าตลาดบ้านได้อานิสงส์เศรษฐกิจฟื้น ดันสินเชื่อบ้านทั้งระบบเติบโต 8.5%
30 ต.ค. 2557

ธนาคารกสิกรไทย คาดปีหน้าตลาดบ้านได้อานิสงส์เศรษฐกิจฟื้น ดันสินเชื่อบ้านทั้งระบบเติบโต 8.5%
นายชาติชาย พยุหนาวีชัย รองกรรมการผู้จัดการ ธนาคารกสิกรไทย เปิดเผยว่า ตลาดสินเชื่อบ้านในปีนี้ยังสามารถขยายตัวได้ 68% คิดเป็นยอดรวมสินเชื่อบ้านอยู่ที่ 2.7 ล้านล้านบาท แม้ว่าภาพรวมธุรกิจอสังหาริมทรัพย์จะไดัรับผลกระทบจากเศรษฐกิจโดยรวมที่ชะลอตัวลง 
“ปีหน้าตลาดน่าจะดีขึ้นจากแนวโน้มเศรษฐกิจที่ฟื้นตัว มีการลงทุนขยายโครงการรถไฟฟ้าและโครงสร้างพื้นฐานที่เป็นรูปเป็นร่าง ทำให้คาดว่าปีหน้าสินเชื่อบ้านทั้งระบบจะเติบโตประมาณ 8.5% คิดเป็นมูลค่า 2.9 ล้านล้านบาท” นาย ชาติชาย กล่าว 
สำหรับผลการดำเนินงานสินเชื่อบ้านกสิกรไทยสิ้นไตรมาส 3 ของปีนี้ ธนาคารปล่อยสินเชื่อใหม่ได้ 3.5 หมื่นล้านบาท คาดว่า ไตรมาสสุดท้ายจะปล่อยสินเชื่อได้เพิ่มอีก 1.2 หมื่นล้านบาท ทำให้ทั้งปี 2557 ธนาคารกสิกรไทยจะสามารถปล่อยสินเชื่อบ้านได้ที่ 4.7 หมื่นล้านบาท เติบโตจากสิ้นปีที่แล้ว 67% ซึ่งต่ำกว่าเป้าหมายที่ตั้งไว้ที่ 4.9 หมื่นล้านบาทเล็กน้อย
ทั้งนี้ ภาวะหนี้ครัวเรือนที่สูงขึ้นอย่างต่อเนื่องและคาดว่าสิ้นปีนี้จะสูงถึง 85% ของผลิตภัณฑ์มวลรวมในประเทศ (จีดีพี) ทำให้การอนุมัติสินเชื่อบ้านของสถาบันการเงินทำได้ยากขึ้น เพราะผู้บริโภคมีภาระหนี้เฉลี่ยแตะระดับ 30% ของรายได้ครัวเรือน 
นางพิกุล ศรีมหันต์ ผู้ช่วยผู้จัดการใหญ่อาวุโส สายสินเชื่อเพื่อที่อยู่อาศัย ธนาคารไทยพาณิชย์ กล่าวว่า ในช่วง 3 เดือน สุดท้ายของปีนี้ เริ่มมีการโอนที่อยู่อาศัยมากขึ้นโดยเฉพาะคอนโดมิเนียมแต่สินเชื่อคงค้างสุทธิคงทรงตัวในระดับเดียวกับปีที่แล้วที่ 5 แสนล้านบาท เนื่องจากมียอดการคืนหนี้เข้ามามากพอสมควร
ส่วนสินเชื่อเอนกประสงค์สำหรับผู้บริโภคหรือธุรกิจที่ต้องการเงินหมุนเวียน ผ่านผลิตภัณฑ์ มาย โฮม มายแคช นั้น ได้รับการตอบรับอย่างดี โดยเฉพาะจากธุรกิจขนาดกลางและขนาดย่อม (เอสเอ็มอี) ที่มีหลักทรัพย์ ที่เลือกมาขอสินเชื่อหมุนเวียนผ่านแคมเปญนี้เพราะดอกเบี้ยต่ำเพียง 1% ต่อเดือน หรือผ่อนเพียงล้านละหมื่น คาดว่า สินเชื่อมายโฮมมายแคช ปล่อยใหม่ 2 หมื่นล้านบาท แต่พอร์ตรวมไม่โตเช่นกัน โดยจะนิ่งอยู่ที่ 4 หมื่นล้านบาท เพราะเป็นสินเชื่อที่มีอัตราคืนเร็ว จึงคาดว่าสินเชื่อบ้านของธนาคารในปีนี้จะปล่อยกู้ได้ตามเป้าหมายที่ตั้งไว้ 1 แสนล้านบาทเพราะเห็นสัญญาณการโอนที่อยู่อาศัยมากขึ้นอย่างเห็นได้ชัด ในช่วง 3 เดือนสุดท้าย โดยเฉพาะคอนโดมิเนียมแต่สินเชื่อคงค้างสุทธิคงทรงตัวในระดับเดียวกับปีที่แล้วที่ 5 แสนล้านบาท เนื่องจากมียอดการคืนหนี้เข้ามามากพอสมควร
ส่วนสินเชื่อเอนกประสงค์สำหรับผู้บริโภคหรือธุรกิจที่ต้องการเงินหมุนเวียน ผ่านผลิตภัณฑ์ มาย โฮม มายแคช นั้น ได้รับการตอบรับอย่างดี โดยเฉพาะจากธุรกิจขนาดกลางและขนาดย่อม (เอสเอ็มอี) ที่มีหลักทรัพย์ ที่เลือกมาขอสินเชื่อหมุนเวียนผ่านแคมเปญนี้เพราะดอกเบี้ยต่ำเพียง 1% ต่อเดือน หรือผ่อนเพียงล้านละหมื่น คาดว่า สินเชื่อมายโฮมมายแคช ปล่อยใหม่ 2 หมื่นล้านบาท แต่พอร์ตรวมไม่โตเช่นกัน โดยจะนิ่งอยู่ที่ 4 หมื่นล้านบาท เพราะเป็นสินเชื่อที่มีอัตราคืนเร็ว